ROMÂNIA

JUDEŢUL HARGHITA

CONSILIUL LOCAL MUNICIPAL

MIERCUREA–CIUC
HOTĂRÂREA Nr. 307/27.10.2017
privind aprobarea  denumirii  străzii  ,,Sólyom”  din  Municipiul Miercurea-Ciuc
Consiliul Local Municipal Miercurea-Ciuc, întrunit în şedinţa ordinară din 27 octombrie 2017; 

  
Analizând Expunerea de motive şi Raportul de specialitate întocmit de Serviciul de urbanism şi amenajarea teritoriului din cadrul aparatului de specialitate al primarului, înregistrate cu nr. 14723/18.08.2017, prin care s-a propus adoptarea unei hotărâri cu privire la aprobarea denumirii străzii ,,Sólyom” din   Municipiul Miercurea-Ciuc;

Având în vedere adresa nr. 19401/2017 înaintată şi înregistrată la Instituţia Prefectului sub nr. 13914/2017
               Ţinând cont de adresa de solicitare nr. 14723/18.08.2017 a proprietarilor imobilelor situate în zonă cu PUD nr.263/2013 şi PUZ 36/2005, privind  aprobarea denumirii străzii ,,Sólyom” s-a  înaintat spre avizare următoarelor comisii:

         -  de studii,prognoze economico-sociale, buget,finanţe,agricultură,administrarea domeniului public şi privat;

         -    de servicii publice, comerţ şi relaţii cu cetăţenii;

         -  de organizare şi dezvoltare  urbanistică, realizarea lucrărilor publice, protecţia mediului înconjurător; 

         -   pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor;
         Proiectul de hotărâre a fost adus la cunoştinţă publică prin afişare la sediul Primăriei Municipale Miercurea-Ciuc timp de 30 de zile, conform art. 7, republicată din Legea nr. 52/2003 privind transparenţa decizională în administraţia publică cu nr. înreg. 52/2017;

         Având în vedere prevederile art. 2. lit. ,,d” şi art. 3. alin. (1) al Ordonanţei Guvernului nr. 63/2002, actualizată şi aprobată prin Legea nr. 48/2003 privind atribuirea sau schimbarea de denumiri;

           În temeiul articolului nr. 36 alineatul (2), litera c), alineatul (5), litera c) şi art. nr. 45 alineatul (2), litera e) şi art.115, alineatul (1), litera b) din Legea nr. 215/2001 privind administraţia publică locală republicată cu modificările şi completările ulterioare;
                                                                     H O T Ă R E Ş T E

       Art.1. (a) Se aprobă denumirea ,,Sólyom” pentru strada aflată în  Municipiul Miercurea-Ciuc, conform planului de situaţie anexat, care face parte integrantă din prezenta hotărâre.(Anexa 1.)

                 (b) Lungimea totală a străzii este de 550 m.
     Art.2. Încadrarea terenurilor în vederea stabilirii impozitelor pe teren şi a redevenţei de concesionare pentru terenurile situate în intravilanul municipiului Miercurea-Ciuc, strada Sólyom  este de zona C.
     Art.3. Cu aducerea la îndeplinire a prevederilor prezentei hotărâri se însărcinează viceprimarul municipiului, Szőke Domokos, prin Serviciul de urbanism şi amenajarea teritoriului din cadrul aparatului de specialitate al primarului municipiului Miercurea-Ciuc.
     Art.4.  Prezenta hotărâre se comunică:

a) Instituţiei Prefectului Judeţului Harghita;

b) Consilierului local a Consiliului Local Miercurea-Ciuc, Orbán Zsolt;
c) Primarului municipiului Miercurea-Ciuc, Ráduly Róbert Kálmán;

d) Viceprimarului municipiului Miercurea-Ciuc, Szőke Domokos;

e) Serviciului de urbanism şi amenajare a teritoriului;
f) Biroului de administraţie publică;

g) Compartimentului de evidenţă a patrimoniului, concesionări şi închirieri;

h) Serviciul public comunitar local de evidenţă a persoanelor;
i) Serviciului agricol, cadastru, control urban, executare silită şi comercial;

j) Biroului judeţean de Administrare a Bazelor de date pentru Evidenţa Persoanelor;

k) Aducere la cunoştinţă publică prin mass-media.
	                       Preşedintele şedinţei
               FÜLÖP ÁRPÁD ZOLTÁN
	Contrasemnează pentru legalitate – Secretarul  municipiului

